PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

                                                        Bucureşti 28.03.2001

                                                         Nr. 232

R A P O R T

asupra proiectului de Lege pentru aprobarea Ordonanţei de urgenţă a 

Guvernului nr.85/1999 privind transmiterea cu titlul gratuit, 

a unui imobil, care a aparţinut Bisericii Evanghelice C.A. 

din România - Comunitatea evanghelică C.A. Sibiu.



Cu adresa nr.232 din 14 iunie 1999, înregistrată sub nr.469/XVIII/11 din 15 iunie 1999, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru aprobarea Ordonanţei de urgenţă a Guvernului nr.85/1999 privind transmiterea cu titlul gratuit, a unui imobil, care a aparţinut Bisericii Evanghelice C.A. din România - Comunitatea evanghelică C.A. Sibiu.



În şedinţa din 8 septembrie 1999, membrii comisiei au examinat proiectul de lege şi au hotărât, cu majoritate de voturi, să propună plenului Camerei Deputaţilor respingerea acestuia pentru considerentele  menţionate în raportul nr.232 din 8 septembrie 1999.

Cu ocazia dezbaterilor în plenul Camerei Deputaţilor, în şedinţa din 17 ianuarie 2001, la solicitarea domnului deputat Eberhard Wolfgang Wittstock, a domnului deputat Ionel Olteanu - preşedintele Comisiei juridice, de disciplină şi imunităţi şi a domnului deputat Acsinte Gaspar - ministru pentru  relaţia  cu Parlamentul, s-a hotărât, prin vot, retrimiterea proiectului de lege la  comisie în vederea reexaminării.



Cu privire la acest proiect de lege, Guvernul şi-a exprimat punctul de vedere, prin adresa nr.243/MRP/29.01.2001, în sensul continuării procedurii de legiferare în forma actuală.



La solicitarea Comisiei juridice, de disciplină şi imunităţi, Consiliul Legislativ a comunicat punctul său de vedere, referitor la proiectul de lege, făcând unele observaţii de ordin tehnic şi  redacţional.



În prezenţa reprezentanţilor Ministerului Culturii şi Cultelor şi a domnului deputat Eberhard Wolfgang Wittstock - din partea Grupului parlamentar al minorităţilor naţionale, membrii comisiei au  reluat dezbaterea proiectului de lege în şedinţa din 28.03.2001.



În urma reexaminării acestuia, concomitent cu discutarea amendamentelor formulate  şi prezentate oral, în timpul dezbaterilor, s-a hotărât, în unanimitate, ca proiectul de Lege pentru aprobarea Ordonanţei de urgenţă a Guvernului nr.85/1999 privind transmiterea cu titlul gratuit, a unui imobil, care a aparţinut Bisericii Evanghelice C.A. din România - Comunitatea evanghelică C.A. Sibiu, să fie supus spre dezbatere şi adoptare  plenului Camerei Deputaţilor cu următoarele amendamente însuşite de comisie:

Nr. 

crt.
Articolul

(text iniţial)
Text adoptat de comisie

(autorul amendamentului)
Motivare

0.
1.
2.
3.

1.


Titlul  legii

   Lege pentru aprobarea Ordonanţei de urgenţă a Guvernului nr.85/1999 privind transmiterea cu titlul gratuit, a unui imobil, care a aparţinut Bisericii  Evanghelice C.A. din România - Cominitatea evanghelică C.A. - Sibiu.
Titlul Legii

     Lege pentru aprobarea Ordonanţei de urgenţă a Guvernului nr.85/1999 privind restituirea în natură, a unui imobil, care a aparţinut Bisericii  Evanghelice C.A. din România - Cominitatea evanghelică C.A.  Sibiu.

     Amendamentul Comisiei juridice, de disciplină şi imunităţi.
     Pentru redarea corectă a situaţiei juridice a imobilului,  în concordanţă cu prevederile Legii nr.10/2001 privind regimul juridic al unor imobile preluate în mod abuziv  în perioada 6 martie 1945 - 22 decembrie 1989, publicată în M.Of.  nr.75/14.02.2001

2.

0.
     Articol unic. - Se aprobă Ordonanţa de urgenţă a  Guvernului nr.85/1999 privind transmiterea cu titlul gratuit, a unui imobil, care a aparţinut Bisericii Evanghelice C.A. din România - Comunitatea evanghelică C.A. - Sibiu.

1.
     Articolul unic. se modifică şi va avea următoarea redactare:

     Articol unic. - Se aprobă Ordonanţa de urgenţă a Guvernului nr.85/1999 privind restituirea în natură a unui imobil, care a aparţinut Bisericii  Evanghelice C.A. din România - Cominitatea evanghelică C.A.  Sibiu,  publicată în Monitorul Oficial al României, Partea I, nr.270 din 11 iunie 1999, cu următoarele modificări:

     Amendamentul Comisiei juridice, de disciplină şi imunităţi.

2.
     Pentru corelarea textului cu modificările efectuate la pct.1.

3.

3.


Titlul Ordonanţei

     Ordonanţa de urgenţă privind transmiterea cu titlul gratuit a unui imobil, care a aparţinut Bisericii Evanghelice C.A. din România - Comunitatea evanghelică C.A. - Sibiu.


Titlul Ordonanţei

     Ordonanţa de urgenţă privind restituirea în natură a unui imobil, care a aparţinut Bisericii Evanghelice C.A. din România - Comunitatea evanghelică C.A.  Sibiu.

     Amendamentul Comisiei juridice, de disciplină şi imunităţi.


     Pentru corelarea textului cu modificările efectuate la pct.1 şi 2.



4.

0.
     Art.1. - Imobilul, împreună cu terenul aferent, având datele de identificare prevăzute în anexa care face parte integrantă din prezenta Ordonanţă de urgenţă, care a aparţinut Bisericii Evanghelice C.A. din România - Cominitatea evanghelică C.A. - Sibiu şi a fost trecut în patrimoniul Statului Român prin naţionalizare, se transmite cu titlul gratuit în proprietatea Bisericii Evanghelice C.A. din România - Comunitatea evanghelică C.A. - Sibiu.

1.
     Art. 1 devine articol unic cu următorul cuprins:

     Articol unic. - Imobilul, compus din construcţii şi terenul aferent, situat în municipiul Sibiu, str. I.Lupaş nr.2, înscris în  Cartea funciară nr.1019 Sibiu, nr. topografic nr. 1506, 1507,1551,1554 şi 1564, preluat în proprietatea statului român prin Decretul nr.176/1948,  se restituie în natură fostului proprietar, Biserica Evanghelică C.A. din România - Comunitatea evanghelică  C.A.  Sibiu.

     Amendamentul Comisiei juridice, de disciplină şi imunităţi.

2.
     Pentru corelarea textului cu modificările efectuate la pct.1,  2, 3 şi pentru identificarea imobilului.

3.

5.


      Art.2 - (1) În scopul verificării îndeplinirii condiţiilor  prevăzute la art.1, se instituie, în termen de 30 de zile de la data intrării în vigoare a prezentei ordonanţe de urgenţă, o Comisie specială, formată pe baze paritare din reprezentanţi ai Guvernului şi ai Bisericii Evanghelice C.A. din România. 

     (2) Comisia are sarcina de a întocmi, pe bază de acte doveditoare, documentaţia pentru imobilul prevăzut la art.1 şi de a stabili succesorul care va redobândi dreptul de proprietate.


     Art.2 - se elimină. 

      Amendamentul Comisiei juridice, de disciplină şi imunităţi.

      Nu mai  este necesară această prevedere, întrucât dispoziţiile art.unic sunt suficiente pentru redarea situaţiei juridice a imobilului.



0.
1.
2.
3.

6.

0.
     Art.3. - (1)  Transmiterea dreptului de proprietate asupra imobilului prevăzut la art.1 se va realiza la data încheierii protocolului de predare-preluare între părţile interesate.

     (2) Protocolul de predare-preluare a imobilului prevăzut la art.1 se încheie în termen de 30 de zile de la data  stabilirii succesorului care va redobândi dreptul de proprietate.

1.
     Art. 3 - se elimină.

     Amendamentul Comisiei juridice, de disciplină şi imunităţi.

2.
      Nu mai  este necesară această prevedere, întrucât dispoziţiile art.unic sunt suficiente pentru redarea situaţiei juridice a imobilului.

3.


ANEXA la Ordonanţa de urgenţă a Guvernului nr.85/1999,  intitulată. “Situaţia imobilului care a aparţinut Bisericii Evanghelice C.A. din România şi pentru care se solicită transmiterea cu titlul gratuit”.
     Anexa - se elimină.

     Amendamentul Comisiei juridice, de disciplină şi imunităţi.
     Nu mai  este necesară această prevedere, întrucât dispoziţiile art.unic sunt suficiente pentru identificarea imobilului.

În raport de obiectul şi conţinutul său proiectul de lege face parte din categoria legilor ordinare.

Prezentul raport  asupra proiectului de Lege pentru aprobarea Ordonanţei de urgenţă a Guvernului nr.85/1999 privind transmiterea cu titlul gratuit, a unui imobil, care a aparţinut Bisericii Evanghelice C.A. din România - Comunitatea evanghelică C.A.  Sibiu, înlocuieşte raportul iniţial de respingere nr.232/8.09.1999.

                               PREŞEDINTE,                                                                 SECRETAR,

                            dr. Ionel Olteanu                                                             Carmen Dumitriu

         red. consilier

     Diaconu Dumitra

